Diari Oficial de la Generalitat Valenciana


Sumari del DOGV 310, del 28-11-1985 (1985/805368)

DECRET 150/1985, de 4 d'octubre, del Consell de la Generalitat Valenciana, pel qual s'aprova el Reglament de les Cambres Oficials de la Propietat Urbana de la Comunitat Valenciana.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/10/04/150/dof/vci/html**

### Dades del document

Número de DOGV
:   310

Data del DOGV
:   28-11-1985

Secció del DOGV
:   DISPOSICIONS GENERALS

Número del document
:   1985/805368


Data del document
:   04-10-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 150/1985, de 4 d'octubre, del Consell de la Generalitat Valenciana, pel qual s'aprova el Reglament de les Cambres Oficials de la Propietat Urbana de la Comunitat Valenciana.  
L'exercici de les competències que, en matèria de Cambres Oficials de la Propietat Urbana, foren transferides a la Generalitat Valenciana per Reial Decret 2050/1983, de 29 de juny, i assignades a la Conselleria d'Obres Públiques, Urbanisme i Transports en virtut del Decret 107/1983, de 15 de setembre, ha plantejat la necessitat d'adaptar la regulació de les Corporacions esmentades a la nova situació.   
En atenció d'aquests motius, segons que estableix l'article 32.9 de l'Estatut d'Autonomia de la Comunitat Valenciana, a proposta del Conseller d'Obres Públiques, Urbanisme i Transports i amb la deliberació prèvia del Consell, en reunió de 4 d'octubre de 1985,   
DECRETE:  
CAPITOL I  
Disposicions generals  
Article primer  
Les Cambres Oficials de la Propietat Urbana de la Comunitat Valenciana, d'ara endavant "Cambres", són Corporacions de Dret Públic amb personalitat jurídica pròpia, plena capacitat per al compliment de les seues finalitats i ostenten la representació única i exclusiva de la propietat urbana.   
Article segon  
Són finalitats essencials de les Cambres:   
1. La protecció, defensa i representació de la propietat urbana.   
2. La promoció, conservació, l'estudi i la difusió de la propietat urbana.   
3. L'establiment i la gestió de serveis en benefici del sector.   
4. Proposar projectes de disposicions i ser oïdes en els assumptes que afecten els interessos generals de la propietat urbana.   
5. Emetre els informes que el Govern de la Generalitat o les diferents Conselleries sol·liciten en els projectes de disposicions que afecten la propietat urbana i les Cambres de la Comunitat Valenciana.   
6. La col·laboració amb l'Administració Pública quant a l'exercici de les funcions que afecten el sector.   
Article tercer  
1. Les Cambres es relacionen orgànicament amb l'Administració, a través de la Conselleria d'Obres Públiques, Urbanisme i Transports de la Generalitat Valenciana.   
Això no obstant, les Cambres podran dirigir-se a qualsevol organisme o dependència de l'Administració Pública dins del seu àmbit territorial, en sol·licitud de l'auxili i la informació necessaris per al compliment de llurs finalitats.   
2. A la Conselleria d'Obres Públiques, Urbanisme i Transports correspon la tutela, l'alta inspecció i el control del funcionament de les Cambres i de l?adequació de les activitats d'aquestes al compliment de les seues finalitats.   
Article quart  
1. Les Cambres estan constituïdes per tots els propietaris de finques urbanes ubicades en el territori de la seua jurisdicció. La incorporació dels esmentats propietaris és obligatòria.   
2. A efectes d'incorporació obligatòria és propietari tot aquell que, naturalment o jurídica, ho siga de solars o edificis, o parts determinades d'aquests, qualificats com a finques urbanes segons el Dret vigent, siga quina en siga la situació, destinació i forma d'aprofitament, encara que gaudesquen d'exempcions o bonificacions tributàries.   
3. Els propietaris incorporats a cada Cambra s'hi inclouran en quatre grups:   
a) Propietaris de finques urbanes destinades a habitatge (ús propi).   
b) Propietaris de finques urbanes destinades a comerç o indústria (ús propi).   
c) Propietaris de finques urbanes destinades a l'explotació en règim rendatari.   
d) Propietaris de solars, urbanitzacions i resta de finques urbanes no incloses en els apartats anteriors.   
En ser titular una persona de propietats incloses en més d' un dels grups precedents, l'exercici del dret de sufragi, tant en actiu com en passiu, hi serà en funció de les cotitzacions de quotes.   
Article cinqué  
Les Cambres poden adquirir béns de tota mena mitjançant compra, permuta, herència, llegat, donació, subvenció y en general mitjançant qualsevol títol suficient. Tenen també capacitat les Cambres per alienar, gravar i hipotecar llurs béns.   
Article sisé  
Els documents expedits per les Cambres en l'exercici de llurs funcions tindran la consideració de documents oficials.   
CAPITOL II  
Classes i àmbits de les Cambres  
Article seté  
Segons l'àmbit de la competència de les Cambres de la Comunitat Valenciana aquestes seran Provincials, Comarcals o Locals.  
Article vuité  
Les Cambres tenen caràcter i àmbit provincial sense perjuí de l'existència de les actuals Cambres Comarcals i Locals, sempre que les condicions de propietat immobiliària de la comarca o localitat així ho aconsellen i siguen viables econòmicament per tal de prestar els serveis necessaris.   
Article nové  
1. Les Cambres poden associar-se entre elles lliurement per al compliment de les seues finalitats.   
2. Les Cambres Comarcals i Locals només es fondran a la Provincial de la seua demarcació en acordar-ho voluntàriament les Cambres interessades.   
Els acords de fussió contindran els estatuts o normes pels quals hagen de regir-se i requeriran l?aprovació de la Conselleria d'Obres Públiques, Urbanisme i Transports de la Generalitat Valenciana, que sols podrà denegar-se per raons de legalitat.   
3. Aquestes circumstàncies i requisits es precisaran per tal de segregar part del territori d'una Cambra Provincial i d'agregar-ne una Comarcal o Local i viceversa.   
4. Les Cambres Comarcals i Locals que hagen d'extingir-se com a conseqüència de la seua fusió amb la Provincial es convertirán en delegacions d'aquesta.   
Article deu  
Les Cambres establiran delegacions a les localitats de la seua demarcació que troben convenient.   
Les delegacions tindran àmbit comarcal.   
CAPITOL III  
Comeses i serveis  
Article onze  
Per al compliment de les finalitats essencials les Cambres podran realitzar les següents activitats:   
a) Proposar i sol·licitar del Poder Públic les normes i resolucions que estimen necessàries o convenients per al foment i la millora de la propietat urbana, o que redunden en benefici dels interessos d'aquelles, amb legitimació per exercir tota mena d'accions en defensa dels interessos de la propietat urbana.   
b) Fundar, regir i gestionar Borses de la propietat, Cooperatives, Mutualitats i Munts de Pietat.   
c) Establir i mantenir relacions amb entitats les finalitats de les quals afecten la defensa de la propietat urbana.   
d) Formalitzar operacions de crèdit de qualsevol classe, amb les limitacions establertes en aquest Reglament.  
e) Assistir i assessorar els propietaris urbans en la defensa dels seus interessos, i especialment assumir-ne la representació i defensa en judicis davant qualsevol Organisme, Tribunal i autoritats en l'exercici de tota mena d'accions i recursos, tant si es tracte d'interessos col·lectius com individuals dels seus membres.  
f) Fomentar el sotmetiment a la seua conciliació i arbitratge de les qüestions litigioses suscitades entre propietaris, o entre propietaris i llogaters.  
g) Regir i administrar establiments, entitats o fundacions relacionades amb el seu contingut.  
h) Informar davant els Tribunals, amb caràcter pericial, sobre tots els assumptes que es relacionen amb la propietat urbana.  
i) Facilitar la reparació, renovació i reconstrucció dels immobles urbans deteriorats o ruïnosos, amb la promoció del finançament de les inversions amb aquesta finalitat i facilitant als seus membres l'accés als mitjans que amb idèntica finalitat àrbitre l'Administració.  
j) Fomentar la construcció d'habitatges, particularment els dedicats al lloguer, i promoure la construcció d'habitatges de protecció oficial.  
k) Avalar els préstecs que, amb les finalitats expressades en els apartats anteriors, realitzen als seus membres les entitats de crèdit, dins dels límits pressupostaris de cada Cambra i amb acord exprés en cada cos dels seus òrgans de govern.  
l) Orientar la participació dels propietaris urbans i, en especial, participar en els Organismes de l'Administració Pública la competència dels quals es relacionen amb la propietat urbana, segons que estableixen les lleis.  
ll) Exercir les funcions que els siguen encomanades per l'Administració en relació amb la propietat urbana i col·laborar amb aquesta mitjançant la realització d'estudis, evacuació de consultes, emissió d'informes, elaboració d'estadístiques i altres activitats relacionades amb les seues finalitats, que puguen ser-li sol·licitades o acorden de formular per iniciativa pròpia.  
m) Organitzar treballs, congressos, exposicions i concursos d'estudis sobre temes relacionats amb la propietat urbana.   
n) Totes les altres activitats que redunden en benefici de la propietat urbana.   
Article dotze  
Les Cambres disposaran obligatòriament dels serveis següents:  
a) D'assessorament en dret, conciliació i arbitratge en matèria de propietat urbana.  
b) D'informació urbanística.  
c) De registre de contractes de lloguer i fiances.  
d) De cens i estadística.  
e) D'iniciativa i reclamacions d' interés general per a la propietat urbana.  
Article tretze  
Amb caràcter voluntari les Cambres podran establir, entre d'altres, els serveis següents:  
a) Arquitectura.  
b) Administració de finques urbanes del territori de la seua jurisdicció.  
c) Representació i defensa judicial o extrajudicial dels propietaris quant als seus interessos singulars.  
d) Borsa de la propietat i la construcció.  
e) Subministrament de materials.  
f) Obres de conservació i reparació.  
g) Crèdits sense interés o a interés reduït.   
h) Gestió en les oficines públiques d'assumptes administratius relacionats amb la propietat urbana.   
i) Tots els altres que redunden en benefici dels associats.   
Article catorze  
1. Els serveis obligatoris, tret del d'arbitratge, seran gratuïts, sense perjudici que l'interessat abone les despeses.   
2. El servei obligatori d'arbitratge i els serveis voluntaris podran ser retribuïts, en tot o en part, segons la seua naturalesa i d'acord amb les tarifes acordades per la Junta de Govern i aprovades per la Conselleria d'Obres Públiques, Urbanisme i Transports.   
CAPITOL IV  
Govern i administració de les Cambres  
Article quinze  
Són òrgans consultius, de govern i administració de les Cambres:   
- L'Assemblea General.   
- La Junta de Govern.   
- El President.   
- El Vice-president.   
- El Tresorer.   
- El Comptador.   
- El Secretari General, que assisteix a les Juntes de Govern com a Secretari, amb veu però sense vot.   
Article setze  
L'Assemblea General de propietaris és l'òrgan consultiu de les Cambres en assumptes d'interés general per a la propietat urbana.   
Es reunirà sempre que la convoque la Junta de Govern o ho sol·liciten més de dos terços dels associats, i obligatòriament cada dos anys.   
El Reglament de Règim Interior de cada Cambra determinarà la composició de l'Assemblea General, directa o mitjançant compromissaris i, si convé, la forma d'elecció d'aquests, els requisits per a la inclusió en l'Ordre del Dia de ponències i proposicions, forma de celebració, règim d'acords i representació en l'Assemblea General, que serà presidida per la Junta de Govern.   
Article disset  
1. Les Juntes de Govern són òrgans de gestió, govern i representació de les Cambres.   
2. Estaran formades per un President i vuit Vocals, dos per cada un dels grups que les integren.   
Cadascun dels grups designats en l'article quart, punt 3, elegirà els Vocals representants del seu grup que integren la Junta de Govern entre els propietaris urbans associats.   
El President de la Cambra notificarà al Conseller d'Obres Públiques, Urbanisme i Transports de la Generalitat Valenciana els Vocals que resulten elegits, per a la publicació en el Diari Oficial de la Generalitat Valenciana.   
3. El mandat dels membres de la Junta de Govern durarà 6 anys, encara que cada 3.ªnys haurà de renovar-se'n la meitat dels Vocals elegits per cada grup.   
4. La Junta de Govern designarà, entre els Vocals que la integren, un Vice-president, un Tresorer i un Comptador.   
Les vacants que es produesquen en qualsevol d'aquests càrrecs seran cobertes pel mateix procediment seguit per a la designació.   
5. La forma i el temps de celebració de les eleccions i les causes d'incompatibilitat i remoció de les Juntes de Govern seran les establertes en el Reglament General d'eleccions, i qualsevol modificació en aquest sentit haurà de ser aprovada per la Conselleria d'Obres Públiques, Urbanisme i Transports.   
Article divuit  
Els Presidents de les Cambres seran designats per les Juntes de Govern corresponents i nomenats per Ordre de la Conselleria d'Obres Públiques, Urbanisme i Transports. El mandat serà de 6 anys.   
Article dinou  
Correspon a la Junta de Govern:   
a) Elaborar el Reglament de Règim Interior de la Cambra, l'aprovació del qual correspon a la Conselleria d'Obres Públiques, Urbanisme i Transports.   
b) Acordar l'establiment, modificació i supressió de serveis, i reglamentar-ne el funcionament.   
c) Acordar l'exercici d'accions en nom. de la Cambra i ostentar-ne, a través del seu President, la representació davant tota mena d'Organismes, Autoritats, Jutjats i Tribunals.   
d) Nomenar i separar els empleats de les Cambres, proposar les plantilles de personal i les modificacions i adoptar, segons el Dret, totes les resolucions que afecten el personal.   
e) Adoptar els acords relatius a l'adquisició, gravamen i disposició dels béns de les Cambres, amb les limitacions establertes en aquest Reglament.   
f) Acordar la concessió d'auxilis o subvencions dins dels crèdits aprovats en el pressupost de cada exercici econòmic i, amb caràcter general, exercir en el seu àmbit territorial totes les comeses pròpies de les Cambres i aquelles que redunden en benefici de la propietat urbana.   
g) Aprovar provisionalment els Pressupostos, els Comptes, Balanços, Inventaris, Memòries i d'altres documents comptables.   
Article vint  
1. La Junta de Govern es reunirà almenys una vegada cada 2 mesos i sempre que la convoque el seu President o ho sol·licite una tercera part dels membres amb dret a vot; en aquest darrer cos el President restarà obligat de convocar-la dins dels 15 dies següents després de rebre la sol·licitud, incloent com a únics punts de l'Ordre del Dia els proposats en la sol·licitud esmentada.   
2. La convocatòria, que inclourà l'Ordre del Dia, es cursarà per escrit a tots els membres de la Junta amb una antelació mínima de 48 hores, tret de casos d'urgència estimada pel President, i aleshores l'antelació podrà reduir-se a 24 hores.   
3. La Junta no podrà adoptar acords sobre assumptes que no figuren incloses en l'Ordre del Dia expressament i determinada, tret que una vegada presents tots els membres ho acorden per unanimitat. La Junta tampoc no podrà adoptar acords sobre matèries alienes a les finalitats corporatives.   
Article vint-i-u  
La constitució vàlida de la Junta de Govern necessita, en primera convocatòria, la presència de la majoria absoluta dels components.   
En segona convocatòria, separada almenys mitja hora de la primera, hi haurà prou amb la presència de tres dels membres.   
Article vint-i-dos  
1. La Junta de Govern adoptarà els acords per majoria absoluta d'assistents, tret dels casos següents, en què hom requerirà el vot favorable dels dos terços dels membres presents, sempre que siga equivalent a la majoria absoluta dels components:   
a) Acordar l'adquisició, gravamen o disposició de béns de la Cambra.   
b) Acordar la concessió de crèdits, auxilis o subvencions, o avalar els crèdits a què fa referència l'apartat k) de l'article onze.   
2. En cas d'empat, decidirà el vot del President.   
3. El funcionament dels òrgans col·legiats de les Cambres, en allò que no preveu aquest Reglament, s'ajustarà al que disposa el Capítol II, Títol primer, de la Llei de Procediment Administratiu.   
Article vint-i-tres  
Són causes de cessament dels membres de la Junta de Govern:   
1. La renúncia o dimissió voluntària, una vegada acceptada per la Junta de Govern.   
2. L'acabament del mandat.   
3. La defunció.   
4. La manca d'assistència sense causa justificada a tres reunions consecutives o cinc d'alternes en un any.   
5. La pèrdua de la condició de propietari urbà.   
6. La violació del secret professional o manca greu que efecte l'honorabilitat de la Cambra.   
Les causes de remoció o incompatibilitat seran apreciades per la Conselleria d'Obres Públiques, Urbanisme i Transports, amb instrucció prèvia d'expedient amb audiència de l'interessat.   
En cas de remoció o cessament de cap dels membres, la persona elegida per substituir-lo ocuparà el càrrec pel temps que faltarà per complir el mandat d'aquell a qui succeeix, i haurà de reunir els mateixos requisits d'elegibilitat.   
Article vint-i-quatre  
Pertoca a la Presidència:   
a) Convocar la Junta de Govern i determinar l'Ordre del Dia.   
b) Presidir-ne les reunions, així com les Comissions si n'hi ha.   
c) Complir i fer complir el Reglament, així com el de Règim Interior i els dels Serveis.   
d) Representar la Cambra.   
e) Dur la signatura en els documents interns de la Cambra i, en el seu nom. i representació, en tota mena d'actuacions judicials, administratives o privades, i podrà atorgar els poders oportuns i designar lletrats.   
f) Ordenar els cobraments i pagaments segons els Pressupostos i, si convé, segons els acords de despeses de la Junta.   
g) Disposar tot allò referent a la bona marxa de la Cambra i els seus serveis i adoptar mesures d'urgència, tot donant compte a la Junta immediatament, la qual resoldrà de forma definitiva.   
h) Exercir les funcions que li delegue la Junta de Govern.   
Article vint-i-cinc  
El President serà substituït pel Vice-president en els casos de vacant, absència, malaltia, incompatibilitat o impossibilitat material d'actuació. El Vocal de més edat substituirà el Vice-president en els mateixos supòsits.   
El Vice-president exercirà a més a més les funcions que el President li delegue expressament.   
Article vint-i-sis  
Correspon al Tresorer la inspecció i la vigilància de la Caixa social. Es farà càrrec dels fons, retinguts en la Caixa d'efectiu el qual siga indispensable per a atendre les obligacions corresponents de pagament i ingrés la resta en l'entitat de crèdit on tinga oberta la Cambra el compte de dipòsit.   
Article vint-i-set  
El Comptador té per missió la intervenció, vigilància i inspecció de la comptabilitat i la signatura en les ordres de cobraments i pagaments.   
L'arqueig de caixa es farà mensualment, se n'estendrà l'acta corresponent i s'autoritzaran els balanços de comprovació.   
En els casos de vacant, absència o malaltia, el Tresorer i el Comptador seran substituïts per Vocals de la Junta de Govern, designats per aquesta o, provisionalment, pel President.   
Article vint-i-vuit  
Els Vocals de la Junta no podran ocupar, durant el seu mandat i cinc anys després, destinacions retribuïdes de cap classe de ninguna de les Cambres de la Comunitat a què s'aplica aquest Reglament, ni prendre part en oposicions o concursos per a la seua provisió.   
CAPITOL V  
Serveis i personal de les Cambres  
Article vint-i-nou  
Són funcions del Secretari:   
a) Dirigir, com a Cap immediat, el funcionament dels serveis i les oficines de la Cambra i el treball dels empleats, amb subjecció al Reglament de Règim Interior.   
b) Gestionar el règim de personal, sense perjudici de les funcions de la Junta i de l'alta inspecció que correspon al President.   
c) Donar fe de les actuacions i reunions de la Junta, preparar les Actes corresponents i signar-les amb el President, i tenir cura de l'execució fidel dels acords.   
d) Advertir a la Junta i a la Presidència sobre qualsevol il·legalitat, tot consignant-la en Acta si l'advertència no és presa en compte i comunicar-la si convé a la Conselleria d'Obres Públiques, Urbanisme i Transports.   
e) Tenir cura que hom porte el Registre d'Associats.   
f) Tenir cura del material i de la documentació de la Cambra.   
g) Redactar ponències, informes i altres documents anàlegs que li confie la Junta o la Presidència, així com les memòries d'actuació.   
h) Dirigir la gestió ordinària dels assumptes dins i fora de la Cambra.   
i) Certificar sobre els antecedents que consten en la Cambra.   
j) Realitzar les funcions que li siguen encomanades per la Junta de Govern o pel President.   
Article trenta  
Els Secretaris de les Cambres exerceixen les funcions en aquestes, de les quals depenen funcionalment, s'integren en un Cos Nacional que depén del Ministeri d'Obres Públiques i Urbanisme i es regulen jurídicament pel Reglament del Cos esmentat, de data 7 de març de 1980.   
Article trenta-u  
En cas de vacant, absència o malaltia, el Secretari serà substituït per l'empleat que designe la Junta de Govern, amb preferència en favor dels qui tinguen el títol de Llicenciat en Dret.   
Article trenta-dos  
El càrrec de Secretari és incompatible:   
1. Amb tota funció tècnica, corporativa o administrativa en les Cambres Oficials de la Propietat Urbana o en les entitats que agrupen els llogaters.   
2. Amb tota actuació contrària als drets o interessos de la propietat urbana i dels associats de la Cambra en què presten els serveis en matèria de propietat urbana.   
3. Amb l'exercici en la Conselleria d'Obres Públiques, Urbanisme i Transports o en el Ministeri d'Obres Públiques i Urbanisme de qualsevol funció.   
4. I, a més a més, incompatibilitats regulades en la Llei 53/1984, de 26 de desembre.   
Article trenta-tres  
1. Els Secretaris seran corregits, per les faltes lleus que facen en l'exercici del seu càrrec, per la Junta de Govern de cada Cambra.   
2. Les faltes greus i molí greus seran corregides segons que disposa la legislació que siga aplicable a aquests funcionaris.   
3. En el Reglament orgànic del Cos Nacional de Secretaris, s'hi defineixen i regulen les faltes i sancions amb què poden ser corregides, així com el procediment que s'ha de seguir.   
Article trenta-quatre  
Cada Cambra, segons les possibilitats econòmiques, formarà les plantilles de personal, que seran sotmeses reglamentàriament a l'aprovació de la Conselleria d'Obres Públiques, Urbanisme i Transports.   
Les Cambres podran proposar modificacions en les plantilles, justificades per les necessitats dels serveis establerts, i llur aprovació correspondrà a la Conselleria d'Obres Públiques, Urbanisme i Transports.   
Article trenta-cinc  
El personal tècnic, administratiu, auxiliar i subaltern ingressarà al servei de les Cambres mitjançant concurs-oposició convocat per cada Cambra, les bases del qual seran aprovades per la Conselleria d'Obres Públiques, Urbanisme i Transports.   
Article trenta-sis  
Excepcionalment, la Conselleria d'Obres Públiques, Urbanisme i Transports podrà disposar l'assignació de comissió de servei dels Secretaris i empleats de les Cambres, amb la conformitat dels interessats i de les Corporacions afectades.   
Article trenta-set  
El personal al servei de les Cambres es regirà pel seu Reglament específic, que la Cambra redactarà en el termini de sis mesos, on seran refoses les disposicions fins ara en vigor, tot respectant els drets adquirits i sotmetent-lo a aprovació de la Conselleria d'Obres Públiques, Urbanisme i Transports, i pel qual estableixen els convenis col·lectius concertats entre el personal i la Junta de Govern, de conformitat amb el que estableix la legislació laboral. La vigència dels convenis esmentats s?especificarà en aquests, i mai no podrà ser superior a tres anys.   
Article trenta-vuit  
No podrà ser destituït cap empleat de les Cambres a causa d'ineptitud o falta greu en l'exercici dels seus deures, sense formació prèvia d'expedient, amb audiència de l'interessat. L'acord de destitució haurà de ser pres per majoria absoluta de vots de la Junta.   
Contra aquest acord els interessats podran recórrer en alçada davant la Conselleria d'Obres Públiques, Urbanisme i Transports, en el termini de 8 dies.   
CAPITOL VI  
Règim econòmic de les Cambres  
Article trenta-nou  
Per al compliment de les seues finalitats les Cambres compten amb els recursos següents:   
a) Els béns propis, el seu producte i els drets de tota mena que constitueixen el seu patrimoni.   
b) Les quotes que perceben dels associats.   
c) Els drets que perceben per la prestació de serveis.   
d) Les subvencions, auxilis, donacions, herències i llegats que puguen rebre.   
Article quaranta  
Les Cambres podran, sense necessitat d'autorització, concertar crèdits per un import inferior al vint-i-cinc per cent del Pressupost ordinari i contraure obligacions, la quantia de les quals en cada cos no podrà ultrapassar el vint-i-cinc per cent de la partida pressupostària corresponent.   
En un altre cos caldrà l'autorització de la Conselleria d'Obres Públiques, Urbanisme i Transports.   
Article quaranta-u  
Com un recurs fix i permanent per atendre el compliment de les seues finalitats i la prestació dels serveis de caràcter obligatori, en benefici i defensa dels interessos comuns o generals, les Cambres percebran dels seus associats unes quotes anuals.   
Article quaranta-dos  
Estan obligats de pagar aquestes quotes les persones naturals i jurídiques propietàries o titulars de drets reals o de béns immobles que puguen contribució territorial urbana.   
Article quaranta-tres  
El règim de quotes obligatòries dels associats serà objecte de regulació específica.   
Article quaranta-quatre  
1. L'obligació de satisfer les quotes de les Cambres comença en el moment que el propietari és donat d'alta en la contribució territorial urbana, i serà exigible en cada període anual en el mateix temps i forma que els rebuts de la contribució esmentada.   
2. Si les Cambres compten amb prou recursos per al compliment de les seues finalitats, podran disminuir o renunciar a les quotes corresponents als propietaris que puguen menor quantitat per contribució territorial urbana o reduir proporcionalment la quantia de totes les quotes, amb autorització prèvia de la Conselleria d'Obres Públiques, Urbanisme i Transports.   
Article quaranta-cinc  
Independentment de la quota obligatòria que tots els associats han d'abonar, les Cambres podran percebre, en concepte de quotes especials, arbitris o drets, les quantitats que determinen com a remuneració dels serveis de caràcter especial i d'interés particular que tinguen implantats, que es prestaran a sol·licitud de l'associat i el seu exclusiu i particular interés, i serà requisit indefugible per a la prestació del servei que l'associat estiga al corrent en el pagament de la quota obligatòria, dins dels límits establerts en les tarifes aprovades per la Conselleria d'Obres Públiques, Urbanisme i Transports.   
Article quaranta-sis  
1. L'exercici econòmic de les Cambres començarà el dia primer de gener i acabarà el dia trenta-u de desembre de cada anualitat.   
Una vegada elaborat per la Junta de Govern el Pressupost ordinari i de serveis especials, se sotmetrà a l'aprovació de la Conselleria d'Obres Públiques, Urbanisme i Transports, abans del dia trenta-u d'octubre de l'exercici anterior, amb exposició prèvia al públic per a possibles reclamacions durant quinze dies.   
Alhora, se sotmetran a l'aprovació de la Conselleria d'Obres Públiques, Urbanisme i Transports els Pressuposts extraordinaris i suplements de crèdit per tal d'atendre les despeses no previstes.   
2. Les cambres administren lliurement les quotes i ingressos de serveis voluntaris, segons a les consignacions dels pressuposts especials que aquestes aproven i liquiden en igual termini que l'ordinari.   
Article quaranta-set  
Tancat l'exercici econòmic en trenta-u de desembre, hom procedirà a la formació del Compte de l'any, que haurà de quedar formalitzat amb tots els seus documents i justificacions el dia trenta-u de març. El Compte podrà ser examinat pels associats, durant la primera quinzena del mes d'abril, i dins del mateix mes s'elevarà a la Conselleria d'Obres Públiques, Urbanisme i Transports amb les reclamacions, si n'hi ha, degudament informades per a l'aprovació.   
Article quaranta-vuit  
Hom adjuntarà al Compte una Memòria explicativa de la gestió realitzada i, en general, de l'execució del Pressupost així com una certificació de l'Inventari dels béns i drets d la Cambra.   
Article quaranta-nou  
En el Compte figuraran els manaments dels ingressos signats pel Tresorer, amb la presa de raó autoritzada pel Comptador i el vis-i-plau del President en tots els ingressos que s?hagen rebut, amb assignació a cada capítol, article i concepte del Pressupost.   
Alhora, s?adjuntarà còpia de la relació certificada dels manaments de pagament de les quantitats satisfetes i signades pel President Ordenador de Pagaments i pel Comptador, amb tots els justificants d'aquests. La responsabilitat dels compte donants serà solidària per tota infracció o extralimitació que hi haja en l?administració dels fons.   
Article cinquanta  
1. Queden absolutament prohibides les transferències de crèdit.   
Si per causa justificada calgués disposar de quantitat superior a la consignada per a un concepte, la Cambra sol·licitarà autorització de la Conselleria d'Obres Públiques, Urbanisme i Transports, la qual podrà concedir-la amb aplicació al concepte «despeses imprevistes».   
Si la quantitat esmentada no cabia dins dels concepte susdit, hom haurà d'instruir expedient per a la concessió d'un suplement de crèdit, que seguirà per a l'aprovació el mateix tràmit que el Pressupost.   
2. Hom no podrà fer cap pagament superior a la consignació per havers del personal, ni cap altre concepte relacionat amb aquest, sense el compliment del que disposa l'apartat anterior.   
CAPITOL VII  
Article cinquanta-u  
1. Els actes de les Cambres, mentre estiguen subjectes al Dret Administratiu, seran recurribles en alçada davant la Conselleria d'Obres Públiques, Urbanisme i Transports, segons que estableix la Llei de Procediment Administratiu, i la resolució serà impugnable davant la Jurisdicció Contencioso-Administrativa.   
2. Als efectes previstos en el paràgraf anterior, es consideraran subjectes al Dret Administratiu els actes relatius a l'organització i el funcionament intern de les Cambres, els referents a l'exercici de funcions públiques, tant de col·laboració o concert, com les específicament encomanades a aquestes per l'Administració, i aquells que afecten al règim de personal integrat en les plantilles aprovades per la Conselleria d'Obres Públiques, Urbanisme i Transports, tret del que regulen específicament els convenis o la legislació laboral.   
3. Els actes relatius als funcionaris pertanyents al Cos Nacional de Secretaris de Cambres Oficials de la Propietat Urbana seran regulats per la legislació que, específicament, els siga aplicable.   
4. Els actes no subjectes al Dret Administratiu seran impugnats davant la jurisdicció ordinària.   
5. Les qüestions que se susciten pel que fa al personal contractat quedaran sotmeses a la jurisdicció laboral.   
Article cinquanta-dos  
1. Els Presidents de les Cambres, o els substituís, estaran obligats de suspendre els acords subjectes a Dret Administratiu adoptats pels òrgans col·legiats en què concórrega cap dels supòsits següents:   
a) Els palesament contraris a la Llei.   
b) Els adoptats amb incompetència notòria.   
c) Aquells el contingut dels quals siga impossible o siguen constitutius de delicte.   
d) Els dictats prescindint totalment i absoluta del procediment legalment establert a l'efecte o de les normes que contenen les regles essencials per a la formació de la voluntat dels òrgans col·legiats.   
Els acords de suspensió adoptats pels Presidents de les Cambres seran remesos en el terminiu de tres dies, amb l'expedient corresponent, a la Conselleria d'Obres Públiques, Urbanisme i Transports, la qual resoldrà en el termini d'un mes sobre la suspensió, amb confirmació o renovació, i aquesta resolució serà recurrible en via contencioso-administrativa.   
2. La Consellería de Obras Públicos, Urbanismo y Transportes podrá suspender los acuerdos expresados en el párrafo anterior, así como aquellos dictados sin su intervención previa o posterior, cuando sea preceptiva, sin perjuicio de que tal omisión pueda subsanarse. La decisión de la Consellería se adoptará en el plazo de 20 días desde que tenga conocimiento del acuerdo, y será recurrible en vía contencioso-administrativa.   
3. La falta de resolución por la Consellería en los supuestos previstos en los párrafos anteriores dentro del plazo establecido determinará el levantamiento de la suspensión y la consiguiente validez del acto declarado en suspenso.   
CAPITULO VIII  
Artículo cincuenta y tres  
El Consejo General de Cámaras Oficiales de la Propiedad Urbana de la Comunidad Valenciana es una organización de Derecho Público, con personalidad jurídica pròpia y plena capacidad para el cumplimiento de sus fines, tiene los cometidos y composición que se determinan en el Decreto 93/1985, de 25 de junio, del Consell de la Generalitat Valenciana.   
DISPOSICION DEROGATORIA  
Quedan derogadas las disposiciones de igual o inferior rango que se opongan a lo previsto en este Decreto.   
DISPOSICIONES FINALES  
Primera  
Este Decreto entrará en vigor al día siguiente de su publicación en el Diari Oficial de la Generalitat Valenciana   
Segunda  
Se autoriza a la Consellería de Obras Públicas, Urbanismo y Transportes para que dicte las normes precisas para el desarrollo y aplicación del presente Decreto.   
Valencia, a 4 de octubre de 1.985.   
El Presidente de la Generalidad,  
JOAN LERMA I BLASCO  
El Conseller de Obras Públicas, Urbanismo y Transportes,  
RAFAEL BLASCO I CASTANY


Còpia Permalink ELI